Aisha Huang yɛ nnipa bi a wagye din yie wↄ fam agudetuo a mmara mma ho kwan no mu. Afe 2017 mu no, wↄkyeree China ni a wadi mfeɛ 47 yi sɛ ↄretu agudeɛ a na mmara mma ho kwan saa. Wei nti, aban no bↄↄ no kↄↄ ne nkyi wↄ afe 2019 mu, na ɛmaa nsɛmmisa pii baa tu a aban no pɛ sɛ ↄbɛtu saa nneyɛɛ yi ase no ho. Nanso nhwehwɛmu kyerɛ sɛ wasane aba ↄman yi mu bio. Michael Kojo Peprah a ↄda fam agydetuo nkumaa no kuo no ano no de ato dwa sɛ Aisha Huang a wagye nserepe wↄ fam agudetuo a mmara mma ho kwan  no asane aba bio wↄ bosome nsia a wↄbↄↄ no kↄↄ ne nyi no akyi.
Owura Peprah daa no adi wↄ ne nkasaeɛ mu wↄ Joy kaseɛbↄ so Wukuada no wↄ Top Story so Kyerɛɛ Evan Mensah sɛ, adwumakuo nkumaa a wↄtu fam agudeɛ no ani twaa  Aisha so wↄ Ivory Coast hyeɛ no so wↄ kuro bi a wↄfrɛ no Dadieso berɛ a wↄbↄↄ no kↄↄ ne nkyi no wↄ bosome nsia akyi mu. Saa berɛ yi, na agudetuo bi rekↄ so wↄ beaeɛ hↄ. Ↄkyerɛ mu a, sɛ nneɛma mu yɛ den wↄ Ghana a, na wadwane kↄ Ivory Coast hyeɛ no so hↄ, na sɛ nneɛma mu dwo a na wasane aba. Ↄkaa sɛ, ↄtenaa hↄ kakra, ɛnna ↄkↄↄ Mali, na akyire yi, ↄyɛɛ n’adwene sɛ ↄbɛba abɛtena Ghana bio abↄ bra. Ↄkyerɛɛ sɛ, ↄnam wei so na ↄnyaa Togo foↄ visa no. Ↄkↄↄ so ara kyerɛɛ mu sɛ ɛsiane ayↄnkofa a Aisha Huang ne aban mu nnipa atitire bi wↄ no nti na ama no saa akwannya no ama ↄretu agudeɛ wↄ berɛ a mmara mma ho kwan no.
Saa nneyɛɛ yinom resɛe yɛn nsase, yɛn nsuo, ne mpo nneɛma binom a ɛho hia, nanso yɛmfaa yɛn adwene nkↄↄ so. Megye di sɛ Ghanafoↄ dodoↄ no ara rehwɛ anim kwan sɛ aban bɛtumi atu saa nneɛma yi nom ase koraa. Yɛbɛsrɛ aban no sɛ ↄde nneɛma bɛgu akwan mu ayɛ n’asɛdeɛ, ɛnyɛ saa a, daakye bi yɛbɛsu yɛhunuiɛ a anka su, nanso yɛnya ano aduro.
https://soundcloud.com/joynews_adomnews/aisha-huang-returned-to-ghana-6-months-after-deportation-small-scale-miners-president?si=44b5957ec08f4db095fc85fe01cf7ea2&utm_source=clipboard&utm_medium=text&utm_campaign=social_sharing
